cyanic-selkie/wikianc huggingface dataset:
Κωνσταντίνος Αλτιναλμάζης
Το έργο του
Από τα πρώτα έργα του Κωνσταντίνου Αλτιναλμάζη, ήταν η φροντίδα για την πυρόσβεση και για το λόγο αυτό προέβη στην αγορά του πρώτου πυροσβεστικού οχήματος και έτσι σχηματίστηκε η πρώτη Πυροσβεστική Ομάδα του Δήμου. Η ύδρευση της πόλης, ενισχύθηκε με την κατασκευή υδατοδεξαμενής, που δέχθηκε τα υπόγεια νερά του ποταμού και βρίσκεται στο υψηλότερο σημείο της Εξωπόλεως. Η καθαριότητα και η αποκομιδή των σκουπιδιών της όλο και αυξανόμενης πόλης ήταν έργο της Δημαρχίας του. Από την πρώτη του εκλογή ακόμη, μερίμνησε για τον αθλητισμό και με την έμπνευση και τη βοήθεια του ταγματάρχου Διοσκουρίδη κατασκευάστηκε το πρώτο Δημοτικό Στάδιο της πόλης (σήμερα Εθνικό Στάδιο Φώτης Κοσμάς). Στο στάδιο αυτό τελέστηκαν οι Πανθρακικοί Αθλητικοί Αγώνες στίβου το 1930 και οι Πανελλήνιοι του 1953. Κατά τη δεύτερη τετραετία του, συστάθηκε η πρώτη Φιλαρμονική του Δήμου Αλεξανδρούπολης και εγκρίθηκε το πρώτο ρυμοτομικό σχέδιο της πόλης. Από τα λοιπά έργα του ξεχωρίζουν, η δημιουργία Δημοτικής Επιχείρησης Ηλεκτρισμού της Αλεξανδρούπολης, τα πρώτα Δημοτικά Σφαγεία, οι Δημοτικές αποθήκες εύφλεκτων υλών, τα καταστήματα πωλήσεων ιχθύων (ψαραγορά), η εγκατάσταση θερμών και ψυχρών θαλάσσιων λουτρών, η κρασπέδωση δια χαλικοστρώσεως και συνεχής επίστρωση με ποταμίσια χαλίκια των οδών Εμπορίου, Μαζαράκη κ.α.
Κηδεία
Στη νεκρώσιμη ακολουθία και στην εκφορά της σορού του παρέστησαν όλοι οι κάτοικοι της πόλης, συμπεριλαμβανομένων των δημοτών άλλων θρησκευμάτων. Ο ναός του Αγίου Νικολάου ήταν ασφυκτικά γεμάτος όπως και ο προαύλιος χώρος. Γι' αυτό η σορός του μετά τη νεκρώσιμη ακολουθία μεταφέρθηκε εκτός του Ναού για λαϊκό προσκύνημα, όπου εκφωνήθηκαν οι επικήδειοι λόγοι. Σήμερα η σορός του βρίσκεται στα Παλιά Νεκροταφεία, στον οίκο Κωνσταντίνου Ι. Αλτιναλμάζη.
Βραβεύσεις
Η Ελληνική Κυβέρνηση τον τίμησε δια παρασήμου, το οποίο δεν αποδέχτηκε, κυρίως από μετριοφροσύνη, για την ενέργεια του που έφερε στο φως όλες τις παρασκηνιακές ενέργειες και ραδιουργίες των όσων εποφθαλμιούσαν την Ελληνική Θράκη, ύστερα από πρόταση του Γενικού Πρόξενου της Ελλάδας στην Αδριανούπολη, Δημαρά.
Πάρκο Αλτιναλμάζη
Το καλοκαίρι του 2013, ξεκίνησαν εργασίες στο πάρκο Παρμενίωνα στην Αλεξανδρούπολη, πρώην στρατόπεδο, για την ανάπλαση του χώρου και τη μετατροπή του. Υπό τη δημαρχία και επίβλεψη του Ευάγγελου Λαμπάκη, το έργο υλοποιήθηκει και το πάρκο μετονομάστηκε σε Πάρκο Αλτιναλμάζη, εις μνήμη του μακροβιότερου δημάρχου της πόλης, Κωνσταντίνο Αλτιναλμάζη, όπου περιλαμβάνει ένα υπαίθριο θέατρο, εστιατόριο και καφετέρια, περιπατητικούς διάδρομους, δασικούς χώρους, υδάτινο στοιχείο, καθώς και χώρο στάθμευσης αυτοκινήτων, αλλά και περίπτερα, τα οποία θα διατεθούν σε πολιτιστικούς συλλόγους του Δήμου. Από τις 5 Μαΐου του 2017 το πάρκο είναι ανοιχτό προς το κοινό.
Παραπομπές
Κατηγορία:Δήμαρχοι Αλεξανδρούπολης
Torbaaz
Το Τορμπάαζ ( μτφρ. Μαύρο Γεράκι ) είναι μια ινδική χίντι ταινία δράσης του 2020, σε σκηνοθεσία του Γκιρίς Μαλίκ. Ο Σαντζάι Ντουτ παίζει τον ρόλο ενός επαγγελματία γιατρού ο οποίος έχασε τη γυναίκα και τον γιο του, ενώ ήταν τοποθετημένος στην Ινδική Πρεσβεία στην Καμπούλ, ενώ άλλους εξέχοντες χαρακτήρες υποδύονται οι Ναργκίς Φαχρί και Ραχούλ Ντεβ. Το Torbaaz είχε προγραμματιστεί να κυκλοφορήσει στις κινηματογραφικές αίθουσες νωρίτερα, κάτι που δεν μπόρεσε να συμβεί εξαιτίας της πανδημίας COVID-19, μετά την οποία οι παραγωγοί επιβεβαίωσαν τη σύμβαση διανομής του με το δίκτυο Netflix. Η πρεμιέρα της ταινίας πραγματοποιήθηκε στο Netflix στις 11 Δεκεμβρίου 2020.
Πλοκή
Η ταινία αναφέρεται έχει ως κεντρικό της θέμα μια ομάδα παιδιών που είναι βομβιστές αυτοκτονίας στο Αφγανιστάν, τα οποία έχουν εκπαιδευτεί για να πιστεύουν ότι η δολοφονία του εχθρού θα οδηγήσει στην αρετή και τη δόξα στη μετά θάνατον ζωή.
Παραγωγή
Η παραγωγή της ταινίας Torbaaz ανακοινώθηκε για πρώτη φορά τον Σεπτέμβριο του 2016. Η Nargis Fakhri επιλέχθηκε για τον πρωταγωνιστικό ρόλο δίπλα στον Σαντζάι Ντουτ.
Τα γυρίσματα της ταινίας ξεκίνησαν τον Δεκέμβριο του 2017. Μετά τα γυρίσματα στο Αφγανιστάν, το Torbaaz γυρίστηκε κυρίως στο Μπισκέκ της Κιργιζίας. Πρόκειται για την πρώτη ινδική ταινία που γυρίζεται στην Κιργιζία.
Ανάμεσα σε άλλες τοποθεσίες γυρισμάτων, είναι το Μουμπάι, το Μανάλι (Χιμάτσαλ Πραντές) και το Παντζάμπ της Ινδίας.
Κυκλοφορία
Η ταινία Torbaaz είχε προγραμματιστεί αρχικά να κυκλοφορήσει στους κινηματογράφους τον Μάιο του 2019, αλλά η πρεμιέρα της αναβλήθηκε για τα μέσα του 2020. Λόγω όμως της αρχής της πανδημίας COVID-19, η ταινία δεν μπόρεσε να κυκλοφορήσει ούτε εκείνη την εποχή, επειδή οι κινηματογραφικές αίθουσες είχαν κλείσει. Τον Ιούλιο του 2020, αποφασίστηκε ότι το Torbaaz θα κυκλοφορήσει απευθείας στο διαδίκτυο. Έτσι η ταινία κυκλοφόρησε στις 11 Δεκεμβρίου 2020 από το Netflix, το οποίο αγόρασε τα ψηφιακά δικαιώματα καθώς και τα δικαιώματα διανομής της.
Υποδοχή
Ο Πραθιούς Παρασουραμάν από το Film Companion γράφει: «Ένα μακρινό βλέμμα ζωντανεύει αυτή την ταινία διάρκειας 2 ωρών που διαδραματίζεται στο Αφγανιστάν - ξεκινά με πλάνα γυρισμένα με ντρόουν τα οποία δείχνουν μια παρθέναα ευλογημένη πόλη, στη σκιά του Hindu Kush, και διατηρεί αυτή την απόσταση για το υπόλοιπο της ταινίας. Οι μάχες με όπλα και οι βομβιστικές εκρήξεις διαδραματίζονται σε ασφαλή απόσταση μακριά από την κάμερα - ως θεατή, δεν σε κάνουν ποτέ να νιώθεις ότι βρίσκεσαι στο βάθος της κατάστασης".
Παραπομπές
Κατηγορία:Ταινίες γυρισμένες στην Ασία Κατηγορία:Ινδικές ταινίες Κατηγορία:Ταινίες του 2020 Κατηγορία:Κινηματογράφος στην Ασία
Μιρέλα Ντεμίρεβα
Η Μιρέλα Ντεμίρεβα (28 Σεπτεμβρίου 1989) είναι Βουλγάρα αθλήτρια του στίβου.
Γεννήθηκε το 1989 από τον Κρασίμιρ και την Βάλια Ντεμίρεβα. Στο Παγκόσμιο Πρωτάθλημα 2015 στο Πεκίνο κατέλαβε την 9η θέση με 1,88 μ. Στους Ολυμπιακούς Αγώνες 2016 στο Ρίο ντε Τζανέιρο κατέκτησε το ασημένιο μετάλλιο με 1,97 μ, πίσω από την Ρουθ Μπεϊτία. Στο Ευρωπαϊκό Πρωτάθλημα 2016 κατέκτησε πάλι το ασημένιο μετάλλιο με 1,96 μ, πίσω από την Ρουθ Μπεϊτία. Στο Παγκόσμιο Πρωτάθλημα Στίβου 2017 κατατάχθηκε 7η με 1.92 μ.
Παραπομπές
Κατηγορία:Βούλγαροι αθλητές του στίβου Κατηγορία:Κάτοχοι μεταλλίων των Βαλκανικών Αγώνων Στίβου Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου Κατηγορία:Κάτοχοι μεταλλίων του Παγκοσμίου Πρωταθλήματος Στίβου Ενόπλων Κατηγορία:Αθλητές του στίβου στους Θερινούς Ολυμπιακούς Αγώνες 2020 Κατηγορία:Αργυροί Ολυμπιονίκες του στίβου
Οργανισμός
Η λέξη οργανισμός μπορεί να έχει μία από τις παρακάτω σημασίες:
Σχέδιο φιλελευθεροποίησης (Χούντα)
Το σχέδιο φιλελευθεροποίησης ήταν μια πρωτοβουλία του δικτάτορα της Ελλάδας Γεωργίου Παπαδόπουλου από το 1970 έως το 1973, σύμφωνα με το οποίο θα διεξάγονταν εκλογές με την συμμετοχή των προδικτατορικών κομμάτων αλλά και νέων, ώστε ο ίδιος να παραδώσει την εξουσία εξασφαλίζοντας το πολιτικό του μέλλον ως πρόεδρος της «Δημοκρατίας». Το σχέδιο ανέλαβε να υλοποιήσει η κυβέρνηση Μαρκεζίνη.
Γεγονότα
Τα πρώτα σημάδια φιλελευθεροποίησης εμφανίστηκαν το 1970 με την συγκρότηση της Συμβουλευτικής Επιτροπής, ενός μικτού νομοθετικού οργάνου που είχε προκύψει αφενός από μέλη διορισμένα κατευθείαν από τον Παπαδόπουλο, αφετέρου από εκλεγμένους αντιπροσώπους επαγγελματικών οργανώσεων (ελεγχόμενων από την κυβέρνηση), μετά από επιλογή της κυβέρνησης. Στις 6 Οκτωβρίου 1971 ο Παπαδόπουλος κατάργησε και τα "Πιστοποιητικά Κοινωνικών Φρονημάτων".
Μετά το κίνημα του Ναυτικού το καθεστώς των Συνταγματαρχών θεώρησε εμπλεκόμενο στο κίνημα τον Βασιλιά Κωνσταντίνο, και αμέσως μετά, την 1 Ιουνίου 1973, κατάργησε την Βασιλεία και ανακήρυξε Προεδρική Κοινοβουλευτική Δημοκρατία. Στις 29 Ιουλίου 1973 προχώρησε σε νομιμοποίηση των πράξεών του με το νόθο δημοψήφισμα για την μορφή του πολιτεύματος: 78,4% ΝΑΙ στην Προεδρική Δημοκρατία, έναντι 21,5% ΟΧΙ (για τη διατήρηση δηλαδή της Βασιλείας). Επίσης αναθεώρησε το Σύνταγμα του 1968 με το Σύνταγμα του 1973. Αυτό προέβλεπε την αβασίλευτη μορφή του πολιτεύματος, υπερεξουσίες στον Πρόεδρο της Δημοκρατίας, την εκλογή του από τον λαό, την ύπαρξη διά ανάπτυξιν κομματικής ζωής Συνταγματικού δικαστηρίου και 200 βουλευτές. Το σύνταγμα αυτό, όμως, διατηρούσε τη θέση του Στρατού στο σύστημα εξουσίας και τη δυνατότητά του να επεμβαίνει στην πολιτική ζωή της χώρας, όποτε το έκρινε απαραίτητο. Στις 19 Αυγούστου 1973 ο Παπαδόπουλος ορκίζεται Πρόεδρος της Δημοκρατίας και ο Οδυσσέας Αγγελής Αντιπρόεδρος Δημοκρατίας για θητεία 7 ετών (μέχρι το 1 Ιουνίου 1981). Την επόμενη ημέρα 20 Αυγούστου ο Παπαδόπουλος βάσει του σχεδίου φιλελευθεροποίησης, αίρει τον στρατιωτικό νόμο από την περιοχή της πρωτεύουσας, αμνηστεύει μεγάλο αριθμό πολιτικών κρατουμένων και δίνει ειδική χάρη στον Παναγούλη. Στις 19 Σεπτεμβρίου 1973 διορίζει τα 10 μέλη του Συνταγματικού Δικαστηρίου (που είχε φροντίσει να κατοχυρώσει συνταγματικά με το Σύνταγμα του 1973). Στις 8 Οκτωβρίου 1973 διόρισε πολιτική κυβέρνηση υπό τον Σπύρο Μαρκεζίνη με σκοπό να προπαρασκευάσει βουλευτικές εκλογές για τις 10 Φεβρουαρίου 1974. Ο Μαρκεζίνης θα έδινε συνέντευξη τύπου για τις προγραμματισμένες εκλογές στις 26 Νοεμβρίου 1973. Ο αστικός πολιτικός κόσμος αντέδρασε ευμενώς στο σχέδιο φιλελευθεροποίησης. Ωστόσο, το ΚΚΕ και το ΠΑΚ επέκριναν τα σχέδια της χούντας καθώς επρόκειτο για προσχηματική φιλελευθεροποίηση η οποία δεν θα επέφερε ουσιαστικές αλλαγές στο υπάρχον καθεστώς. Αντιθέτως, το ΚΚΕ Εσωτερικού το αποδέχθηκε, θεωρώντας ότι οι εκλογές θα αποδυνάμωναν την ισχύ του Στρατού. Οι Κωνσταντίνος Γ. Καραμανλής, Γεώργιος Ράλλης και Παναγιώτης Κανελλόπουλος θεώρησαν παραπλανητικό το νέο καθεστώς.
Το πραξικόπημα Ιωαννίδη ανέτρεψε την Κυβέρνηση Σπύρου Μαρκεζίνη 1973, ενάμιση μήνα μετά την άνοδό της στην εξουσία και σταμάτησε την υλοποίηση του σχεδίου.
Εξωτερικοί σύνδεσμοι
Κατηγορία:Χούντα των Συνταγματαρχών
Λευκαύγεια
Η λευκαύγεια είναι το μέτρο της ανακλαστικότητας μιας επιφάνειας ή ενός σώματος.
Μετράται ως ο λόγος της ανακλώμενης προς την προσπίπτουσα ηλεκτρομαγνητική ακτινοβολία στην επιφάνεια ενός σώματος. Το κλάσμα αυτό, που συνήθως εκφράζεται ως ποσοστό από 0% έως 100%, είναι μια σημαντική έννοια στην Κλιματολογία και την Αστρονομία. Ο λόγος αυτός εξαρτάται από την συχνότητα της θεωρούμενης ακτινοβολίας: όταν δίνεται χωρίς προσδιορισμούς. Γενικά αναφέρεται στη μέση τιμή κατά μήκος του φάσματος του ορατού φωτός. Επίσης εξαρτάται από τη γωνία πρόσπτωσης της ακτινοβολίας. Γενικά λαμβάνεται υπόψη η κάθετη πρόσπτωση. Στη περίπτωση της Κλιματολογίας και Αστρονομίας λαμβάνεται υπόψη το ύψος του Ηλίου υπέρ τον ορίζοντα που κυμαίνεται από 2% όταν αυτός μεσουρανεί, μέχρι 58% όταν βρίσκεται 5' (λεπτά της μοίρας) υπέρ τον ορίζοντα.
Η λευκαύγεια στη Γη
Η λευκαύγεια του φρέσκου χιονιού είναι υψηλή: έως και 90%. Η επιφάνεια των ωκεανών έχει χαμηλή λευκαύγεια. Η Γη* έχει μια μέση λευκαύγεια της τάξης του 37-39% (0,37 ως 0,39), ενώ η λευκαύγεια της Σελήνης είναι γύρω στο 12% ή 0,12. Άλλες τιμές λευκαύγειας για γήινα συστήματα είναι 0,1-0,2 για φυλλοβόλα δάση, 0,05-0,15 για κωνοφόρα δάση, 0,2-0,25 για γρασίδι, 0,17-0,27 για τσιμεντένιο οδόστρωμα και 0,05-0,10 για οδόστρωμα από μαύρο χαλίκι.
Η επιρροή της ανθρώπινης δραστηριότητας
Η ανθρώπινη δραστηριότητα έχει μεταβάλλει τη λευκαύγεια (δια της αποψίλωσης των δασών και της δημιουργίας αγροκτημάτων, για παράδειγμα) σε διάφορες περιοχές ανά τον κόσμο. Ωστόσο, είναι δύσκολο να γίνει ποσοτική εκτίμηση αυτής της επίδρασης σε παγκόσμιο επίπεδο: δεν είναι ξεκάθαρο αν οι αλλαγές τείνουν να αυξήσουν ή να μειώσουν τη θέρμανση του πλανήτη.
Το «κλασικό» παράδειγμα για την επίδραση της λευκαύγειας είναι η ανάδραση μεταξύ χιονιού και θερμοκρασίας. Αν μια καλυμμένη με χιόνι περιοχή ζεσταθεί και το χιόνι λιώσει, η λευκαύγεια μειώνεται, απορροφάται περισσότερο ηλιακό φως, και η θερμοκρασία τείνει να αυξηθεί. Το αντίστροφο είναι επίσης αλήθεια: αν σχηματιστεί χιόνι, ξεκινά ένας κύκλος ψύξης. Η ένταση της επίδρασης της λευκαύγειας εξαρτάται από το μέγεθος της μεταβολής της λευκαύγειας και το ποσό της ροής της ηλιακής ακτινοβολίας· για το λόγο αυτό, μπορεί να γίνει πολύ μεγάλη στους τροπικούς.
Λευκαύγεια του νερού
Η λευκαύγεια (το άλβεδο) του νερού παρουσιάζει μια ιδιαιτερότητα. Συγκεκριμένα υπολογίζεται ως μέσος όρος δύο συνιστωσών, όπου η μεν πρώτη εκφράζει αυτή που προέρχεται απ΄ ευθείας από την ακτινοβολία του Ήλιου και η άλλη που προέρχεται από τη διάχυση του ηλιακού φωτός στην ατμόσφαιρα. Η συνιστώσα της δεύτερης, δηλαδή της διάχυτης ακτινοβολίας, αντιπροσωπεύει περίπου το 17% της συνολικής λευκαυγείας. Στη λευκαύγεια του νερού λαμβάνεται ιδιαίτερα υπόψη το ύψος του Ηλίου, υπέρ τον ορίζοντα, πάντα με αίθριο καιρό (ανέφελο).
Σημειώσεις
(*) Η Λευκαύγεια της Γης μετρήθηκε από τεχνητούς δορυφόρους.
Εξωτερικοί σύνδεσμοι
Κατηγορία:Αστροφυσική Κατηγορία:Ηλεκτρομαγνητική ακτινοβολία Κατηγορία:Κλιματολογία
Γενικές εκλογές του Μαυρίκιου (2014)
Στις 10 Δεκεμβρίου 2014 διεξήχθησαν στον Μαυρίκιο γενικές εκλογές, που είχαν ως αποτέλεσμα τη νίκη με 47 έδρες για το συνασπισμό Lepep με ηγέτη τον Άνρουντ Τζάγκνοτ, ενώ ο συνασπισμός του Εργατικού Κόμματος και του Ριζοσπαστικού Κινήματος του Μαυρίκιου με αρχηγό το Ναβίν Ραμγκούλαμ κέρδισε μόνο 13 έδρες. Ο πρωθυπουργός Ραμγκούλαμ έχασε την έδρα του και παραδέχθηκε την ήττα του, έπειτα από την άρνηση των ψηφοφόρων να δεχτούν την πρότασή του για αύξηση των προεδρικών εξουσιών. Ο συνασπισμός Lepep αποτελείται από το Σοσιαλιστικό Ριζοσπαστικό Κίνημα (MSM) και από άλλα κόμματα, συμπεριλαμβανομένων του Σοσιαλδημοκρατικού Κόμματος του Μαυρίκιου (PMSD) και του Muvman Liberater (ML).
Πλαίσιο
Έπειτα από τη νίκη του Συνασπισμού για το Αύριο στις βουλευτικές εκλογές του 2010, ο Ναβίν Ραμγκούλαμ παρέμεινε στην πρωθυπουργία. Ωστόσο, στη διάρκεια της περιόδου 2010-2014, το Σοσιαλιστικό Ριζοσπαστικό Κίνημα (MSM) και το Σοσιαλδημοκρατικό Κόμμα του Μαυρίκιου (PMSD) αποχώρησαν από το συνασπισμό, αφήνοντας το Εργατικό Κόμμα να κυβερνά μόνο του με ισχνή πλειοψηφία.
Το Σεπτέμβριο του 2014 οι ηγέτες του Εργατικού Κόμματος και του MMM, Ναβίν Ραμγκούλαμ και Πολ Μπερενζέ, υπέγραψαν συμφωνία για εκλογική συνεργασία συγκροτώντας συνασπισμό για τις επόμενες γενικές εκλογές. Το σχέδιο της συμφωνίας υποσχόταν να πιέσει για συνταγματικές αλλαγές δίνοντας περισσότερες εξουσίες στον Πρόεδρο, ο οποίος ασκεί σήμερα εθιμοτυπικά τα καθήκοντά του.
Λίγο αργότερα, το MSM, το PMSD και το νέο κόμμα Muvman Liberater (που προέκυψε από την απόσπασή του από το MMM λόγω του συνασπισμού τους με το PTR) σχημάτισαν έναν συνασπισμό για να αντιμετωπίσουν το συνασπισμό PTR-MMM στις επόμενες γενικές εκλογές.
Ο πρόεδρος Κέιλας Πραγκ ανακοίνωσε ότι οι γενικές εκλογές θα διεξάγονταν στις 10 Δεκεμβρίου.
Εκλογικό σύστημα
Η Εθνοσυνέλευση αποτελείται από 62 αιρετά μέλη που εκλέγονται σε 20 τριεδρικές περιφέρειες και μία διεδρική περιφέρεια (τη νήσο Ροντρίγκες). Οι εκλογές διεξάγονται με το ευρύ πλειοψηφικό σύστημα, με βάση το οποίο οι ψηφοφόροι έχουν τόσο πολλές ψήφους όσες είναι οι διαθέσιμες έδρες.
Εκτός από τα εκλεγμένα μέλη, η Εκλογική Συντονιστική Επιτροπή έχει την εξουσία να διορίζει άλλα 8 μέλη. Τα επιπλέον μέλη επιλέγονται ανάμεσα στους μη εκλεγέντες υποψηφίους, οι οποίοι όμως συγκέντρωσαν τον μεγαλύτερο αριθμό των ψήφων και διορίζονται με στόχο την εξισορρόπηση της κοινοβουλευτικής εκπροσώπησης από διαφορετικές εθνοτικές ομάδες.
Αποτελέσματα
Τα αποτελέσματα των εκλογών ανακηρύχθηκαν μία ημέρα μετά τις εκλογές. Η Συμμαχία Lepep εξασφάλισε 47 επί συνόλου 62 εκλεγμένων εδρών στην Εθνοσυνέλευση, ενώ η Συμμαχία Ptr-MMM πήρε 13, με τις υπόλοιπες 2 έδρες να πηγαίνουν στην Λαϊκή Οργάνωση του Ροντρίγκες (OPR), σύμφωνα με τα επίσημα αποτελέσματα. Άλλες 7 έδρες δόθηκαν από το Γραφείο του Εκλογικού Επιτρόπου σε μη εκλεγέντες υποψηφίους με το σύστημα του "καλύτερου χαμένου". Οι υποψήφιοι που πήραν αυτές τις έδρες ήταν από διάφορες θρησκείες και εθνότητες. Ο συνασπισμός Lepep κέρδισε άλλες 4 έδρες ενώ ο συνασπισμός Ptr-MMM πήρε άλλες 3 έδρες.
Ο αριθμός των εγγεγραμμένων ήταν 936.975 άτομα, με τη συμμετοχή να διαμορφώνεται στο 74,11%.
Επακόλουθα
Λίγο μετά την ανακοίνωση του αποτελέσματος, ο επικεφαλής του συνασπισμού Lepep, Άνρουντ Τζάγκνοτ, δήλωσε σε συνέντευξη Τύπου ότι θα επέστρεφε τη χώρα στο δρόμο για ένα ακόμα οικονομικό θαύμα και ότι θα ξεκινούσαν δουλειά για να υλοποιήσουν αυτά που υποσχέθηκαν. Ο Τζάγκνοτ έγινε σε ηλικία 84 ετών πρωθυπουργός, για 3η φορά στην ιστορία του Μαυρίκιου και ορκίστηκε στις 17 Δεκεμβρίου 2014.
Σε τηλεοπτική του ομιλία, ο Ραμγκούλαμ παραδέχθηκε την ήττα του και ευχήθηκε καλή τύχη στους νικητές των εκλογών.
Παραπομπές
2014
Θιβετιανή αλεπού της άμμου
Μερικές φορές αναφέρεται ως η θιβετιανή αλεπού, ή απλά ως η αλεπού της άμμου, αλλά η ορολογία αυτή προκαλεί σύγχυση, διότι η αλεπού κορσάκ (Vulpes corsac), που ζει σε άνυδρα περιβάλλοντα βόρεια και δυτικά του Οροπεδίου του Θιβέτ, αποκαλείται συχνά «αλεπού της άμμου» ή άκομα και «θιβετιανή αλεπού». Η αλεπού του Ρούπελ (Vulpes rueppellii) είναι επίσης γνωστή ως η «αλεπού της άμμου», αλλά είναι αυτόχθων στις περιοχές άνυδρης ερήμου της Βόρειας Αφρικής και της Μέσης Ανατολής.
Παραπομπές
Κατηγορία:Είδη ελαχίστης ανησυχίας (LC) Κατηγορία:Αλεπού Κατηγορία:Θηλαστικά της Ασίας
Εθνική Αζερμπαϊτζάν Κ-17 (ποδόσφαιρο ανδρών)
Η Εθνική Αζερμπαϊτζάν U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 ετών του Αζερμπαϊτζάν. Ελέγχεται από την Ομοσπονδία Ποδοσφαιρικών Ενώσεων Αζερμπαϊτζάν. Συμμετέχει στο Ευρωπαϊκό πρωτάθλημα ποδοσφαίρου U17.
Παραπομπές
Κατηγορία:Εθνική Αζερμπαϊτζάν (ποδόσφαιρο) Κατηγορία:Ποδόσφαιρο στο Αζερμπαϊτζάν Κατηγορία:Εθνικές ομάδες ποδοσφαίρου Κ-17 Ευρώπης Κατηγορία:Ποδόσφαιρο νέων ανά χώρα
Πρωτάθλημα χειροσφαίρισης Α' εθνικής κατηγορίας ανδρών 1982-1983
Το πρωτάθλημα Α' Εθνικής χάντμπολ ανδρών της περιόδου 1982−83 ήταν το πρώτο Εθνικό πρωτάθλημα στην ιστορία της διοργάνωσης. Συμμετείχαν δώδεκα ομάδες, χωρισμένες αρχικά σε δύο ομίλους. Πρωταθλητής αναδείχθηκε ο Ιωνικός Νέας Φιλαδέλφειας για τέταρτη φορά στην ιστορία του.
Μπαράζ για την Α' Εθνική
Η Δράμα στη συνέχεια αντιμετώπισε τον Άρη Νίκαιας. Ο Άρης επικράτησε κι εξασφάλισε μια θέση στο πρωτάθλημα της περιόδου 1983-84, ενώ η Δράμα υποβιβάσθηκε στη Β' Εθνική.
Β' φάση
Στη Β' φάση προκρίθηκαν οκτώ ομάδες. Οι ομάδες που ήταν στον ίδιο όμιλο στην Α' φάση μετέφεραν τα μεταξύ τους αποτελέσματα (έξι αγώνες) και έδωσαν άλλους οκτώ αγώνες κόντρα στις ομάδες του άλλου ομίλου.
Βαθμολογία
Πηγές
1982 1983 Κατηγορία:Χειροσφαίριση το 1982 Κατηγορία:Χειροσφαίριση το 1983
Φασόλι Λίμα
μικρογραφία|Ώριμοι σπόροι, λευκή ποικιλία δεξιά|μικρογραφία| Φασόλια λίμα σε κατάλογο σπόρων, 1894 Το φασόλι λίμα (επιστημονική λατινική ονομασία: Phaseolus lunatus), επίσης κοινώς γνωστό ως φασόλι βουτύρου,διπλό φασόλι ή φασόλι Μαδαγασκάρης, είναι όσπριο που καλλιεργείται για τους βρώσιμους σπόρους, φασόλια του.
Προέλευση και χρήσεις
Το Phaseolus lunatus βρίσκεται στη Μέση και τη Νότια Αμερική. Δύο γονιδιακές δεξαμενές καλλιεργημένων κόκκων λίμα δείχνουν ανεξάρτητα γεγονότα εξημέρωσης. Το μεσοαμερικανικό φασόλι λίμα συναντάται σε νεοτροπικές πεδινές περιοχές, ενώ το άλλο βρίσκεται στις δυτικές Άνδεις. Ανακαλύφθηκαν στο Περού και ίσως ήταν το πρώτο φυτό που από τους γηγενείς αγρότες.
Η εξημέρωση των φασολιών των Άνδεων έγινε γύρω στο 2000 π.Χ. και παρήγαγε μια ποικιλία με μεγάλους σπόρους (τύπος λίμα), ενώ η δεύτερη, που έλαβε χώρα στη Μεσοαμερική γύρω στο 800 μ.Χ., παρήγαγε μια ποικιλία με μικρό σπόρο (τύπος Σιέβα). Περίπου το 1300, η καλλιέργεια είχε εξαπλωθεί βόρεια του Ρίο Γκράντε και, στη δεκαετία του 1500, το φυτό άρχισε να καλλιεργείται στον Παλαιό Κόσμο.
Ο μικρός σπόρος (Σιέβα) τύπος βρίσκεται κατανεμημένος από το Μεξικό έως την Αργεντινή, γενικά κάτω από 1.600 μέτρα πάνω από την επιφάνεια της θάλασσας, ενώ η άγρια μορφή με μεγάλους σπόρους (τύπος λίμα) βρίσκεται κατανεμημένη στο βόρειο τμήμα του Περού, από 320 έως 2.030 μέτρα πάνω από την επιφάνεια της θάλασσας.
Η κουλτούρα Μότσε (1–800 ΚΧ) καλλιέργησε σε μεγάλο βαθμό τα φασόλια λίμα και συχνά τα απεικόνιζε στην τέχνη τους. Κατά τη διάρκεια της Ισπανικής Αντιβασιλείας του Περού, τα φασόλια λίμα εξάγονταν στην υπόλοιπη Αμερική και την Ευρώπη, και δεδομένου ότι τα κιβώτια τέτοιων προϊόντων είχαν τον τόπο προέλευσής τους με την ένδειξη «Λίμα, Περού», τα φασόλια ονομάστηκαν έτσι.
Ο όρος «φασόλι βουτύρου» χρησιμοποιείται ευρέως στη Βόρεια και Νότια Καρολίνα για μια μεγάλη, επίπεδη και κίτρινη/λευκή ποικιλία φασολιών λίμα (P. lunatus var. macrocarpus, ή P. limensis ). Στις Ηνωμένες Πολιτείες, τα φασόλια τύπου Σιέβα ονομάζονται παραδοσιακά φασόλια βουτύρου, γνωστά και ως τύπου Ντίξι ή Χέντερσον. Σε αυτήν την περιοχή, τα φασόλια λίμα και τα φασόλια βουτύρου θεωρούνται δύο διαφορετικοί τύποι φασολιών, αν και είναι το ίδιο είδος. Στο Ηνωμένο Βασίλειο και στις Ηνωμένες Πολιτείες, ο όρος «βουτυροφασόλια» αναφέρεται είτε σε αποξηραμένα φασόλια που μπορούν να αγοραστούν για επανυδάτωση είτε σε κονσερβοποιημένη ποικιλία που είναι έτοιμη για χρήση. Στη μαγειρική χρήση εκεί, τα φασόλια λίμα και τα φασόλια βουτύρου διακρίνονται, με τα πρώτα να είναι μικρά και πράσινα και τα δεύτερα μεγάλα και κίτρινα. Σε περιοχές όπου και τα δύο θεωρούνται φασόλια λίμα, η πράσινη ποικιλία μπορεί να χαρακτηριστεί ως «baby» λίμα.
Εξημέρωση
Το φασόλι λίμα είναι ένα εξημερωμένο είδος οικονομικής και πολιτιστικής σημασίας παγκοσμίως, ειδικά στο Μεξικό. Το είδος έχει δύο ποικιλίες. Η άγρια ποικιλία είναι η silvester και η εξημερωμένη είναι η lunatus.
Καλλιέργεια
Στην Οαχάκα του Μεξικού, η κύρια περίοδος των βροχών διαρκεί από τον Ιούνιο έως τον Αύγουστο και τα περισσότερα από τα υπέργεια τμήματα στεγνώνουν κατά τη διάρκεια της ξηρής περιόδου. Η βλάστηση ή η εκβλάστηση γίνεται τον Ιούνιο ή τον Ιούλιο. Η πρώτη ταξιανθία είναι τον Οκτώβριο ή τον Νοέμβριο. Η παραγωγή λουλουδιών και καρπών συνήθως τελειώνει μεταξύ Φεβρουαρίου και Απριλίου.
Ποικιλίες
Υπάρχουν ποικιλίες θάμνων και πόλων (αναρριχώμενο), με τα τελευταία να κυμαίνονται από 1 έως 5 μέτρα σε ύψος. Οι ποικιλίες θάμνων ωριμάζουν νωρίτερα από τις ποικιλίες πόλων. Οι λοβοί φτάνουν μέχρι τα 15 εκατοστά σε μήκος. Οι ώριμοι σπόροι έχουν μήκος από 1 έως 3 εκατοστά και είναι ωοειδές έως νεφρόμορφοι. Στις περισσότερες ποικιλίες, οι σπόροι είναι αρκετά επίπεδοι, αλλά στις ποικιλίες «πατάτας» το σχήμα προσεγγίζει το σφαιρικό. Οι λευκοί σπόροι είναι κοινοί, αλλά είναι επίσης γνωστοί οι μαύροι, κόκκινοι, πορτοκαλί και διάφοροι σπόροι. Οι ανώριμοι σπόροι είναι ομοιόμορφα πράσινοι. Τα φασόλια λίμα συνήθως αποδίδουν 2.900 έως 5.000 κιλά σπόρων και 3.000 έως 8.000 κιλά βιομάζας ανά εκτάριο.
Παθογόνα/ασθένειες
Το Phytophthora phaseoli είναι ένα παράδειγμα παθογόνου του φασολιού λίμα. Είναι ένα παθογόνο φυτών ωομυκήτων που προκαλεί περονόσπορο του φασολιού λίμα σε δροσερές και υγρές καιρικές συνθήκες. Για την καταπολέμηση αυτού του παθογόνου, η ανάπτυξη ποικιλιών φασολιών λίμα με ανθεκτικότητα είναι μια σχετικά οικονομικά αποδοτική μέθοδος που είναι επίσης περιβαλλοντικά ασφαλής σε σύγκριση με τη χρήση φυτοφαρμάκων.
Η Didymellaceae είναι μια ασθένεια των φυλλωμάτων που εντοπίστηκε στα φασόλια baby λίμα που αναφέρθηκε για πρώτη φορά στην Πολιτεία της Νέας Υόρκης. Τα συμπτώματα περιλαμβάνουν μικρές νεκρωτικές μαύρες κηλίδες με κόκκινα έως κοκκινοκαφέ ακανόνιστα περιθώρια που ενώνονται για να καλύψουν τελικά ολόκληρο το φύλλο. Οι βλάβες εμφανίζονται μετά από περίπου 3-4 εβδομάδες φύτευσης και αυξάνονται μέχρι να υπάρξει σημαντική φυλλόπτωση. Οι βλάβες συνήθως παρατηρούνται στα στελέχη. Δύο μύκητες του πηνίου βρέθηκαν στα φύλλα που περιλάμβαναν το Didymella sp. και το Boeremia exigua var. exigua που είναι παθογόνο στο φασόλια baby λίμα και παίζει ρόλο στο σύμπλεγμα της νόσου των φυλλωμάτων. Άλλες μυκητιασικές ασθένειες στα φασόλια λίμα με παρόμοια συμπτώματα είναι το B. exigua var. exigua, λοβός που προκαλείται από Diaporthephasalolorum και κηλίδες στα φύλλα που προκαλούνται από Phyllosticta sp. και Phoma subcircinata.
Αρπακτικά/ξενιστές
Τα ακάρεα αράχνης με δύο κηλίδες ή τετράνυχοι γεννούν αυγά σε φύλλα φασολιού λίμα. Προτιμά τα φυτά φασολιών λίμα ως πηγή τροφής ξενιστή έναντι άλλων φυτών όπως η τομάτα ή το λάχανο.
Τα ακάρεα της αράχνης αποτελούν τη μεγαλύτερη απειλή για τα φυτά φασολιών λίμα σε σύγκριση με άλλα είδη όπως το Κοινό σκώληκα (Spodoptera litura), που είναι επίσης γνωστό ότι τρέφονται με φυτά φασολιών λίμα. Είναι φυτά ξενιστές για τις προνύμφες τους.
Ένα φυτοφάγο του φασολιού λίμα είναι το Spodoptera littoralis, ο αφρικανικός σκώληκας βαμβακιού. Μια επίθεση από αυτό το φυτοφάγο προκαλεί υπεροξείδιο του υδρογόνου στα φύλλα. Αυτό μπορεί επίσης να είναι επωφελές για την άμυνα έναντι παθογόνων όπως βακτήρια, μύκητες ή ιούς, καθώς μπορούν εύκολα να εισβάλουν στα μολυσμένα από φυτοφάγα φύλλα.
Άλλα αρπακτικά έντομα περιλαμβάνουν τα μυρμήγκια, τις σφήκες, τις μύγες και τα σκαθάρια.
Άμυνες
Τα φασόλια λίμα χρησιμοποιούν έκκριση εξωανθρακικού νέκταρ (EFN) όταν εκτίθενται σε πτητικά από άλλα φυτά που έχουν προσβληθεί από φυτοφάγα είδη. Η παραγωγή EFN μπορεί να είναι μια έμμεση άμυνα, καθώς προμηθεύει τους εχθρούς των φυτοφάγων με μια εναλλακτική πηγή τροφής. Το αρπακτικό του φασολιού λίμα, τα ακάρεα της αράχνης, έχουν επίσης τα δικά τους αρπακτικά, το σαρκοφάγο άκαρι Phytoseiulus persimilis. Αυτά τα αρπακτικά ακάρεα χρησιμοποιούν το EFN ως εναλλακτική πηγή τροφής και έτσι η παραγωγή αυτού από το φασόλι λίμα μπορεί να προσελκύσει το P. persimilis και έτσι να αποτρέψει τους φυτοφάγους ξενιστές τους.
Η κύρια επαγόμενη άμυνα του φασολιού λίμα είναι η οδός του Jasmonic acid. Το ιασμονικό οξύ διεγείρει την παραγωγή ροής νέκταρ εκτός άνθους ή την προκαλεί όταν εμφανίζεται φυτοφάρμακο, όπως όταν προσβάλλεται από ακάρεα αράχνης.
Μια άμεση χημική άμυνα περιλαμβάνει την κυανογένεση που είναι η απελευθέρωση υδροκυανίου όταν το κύτταρο αισθάνεται βλάβη. Το κυάνιο δρα ως απωθητικό στα φύλλα του φασολιού λίμα.
Συμπεριφορά φυτών
Το Phaseolus lunatus έχει προσαρμοστεί για να ζει σε πολλά διαφορετικά κλίματα σε όλο τον κόσμο. Μία από αυτές τις προσαρμογές περιλαμβάνει μια ιδιαίτερα αποτελεσματική επαγόμενη φυτοφαγική άμυνα. Το φασόλι λίμα μπορεί να δώσει σήμα στον σαρκοφάγο φυσικό εχθρό των φυτοφάγων, το σαρκοφάγο άκαρι, με τη μεσολάβηση των HIPV (Herbivore Induced Plant Volatiles) σε μια προσπάθεια να σωθεί από περαιτέρω θήρευση.
Το φυτό φασολιών λίμα το κάνει αυτό ως επαγόμενη άμυνα όταν καταναλώνεται από φυτοφάγα αρπακτικά. Είναι οι μηχανικοί τραυματισμοί και οι χημικοί παράγοντες που προκαλούν τις στοματικές εκκρίσεις εντόμων που ξεκινούν πρώτα την οδό σηματοδότησης για να προκαλέσουν την παραγωγή του HIPV. Μόλις προκληθεί αυτή η οδός, το φυτό παράγει HIPVs που απελευθερώνονται στον αέρα και μπορούν να ληφθούν από οποιονδήποτε οργανισμό που έχει υποδοχείς ικανούς να δεχτεί HIPV, που περιλαμβάνει: σαρκοφάγα, συγγενικά και ετεροειδικά φυτοφάγα, καθώς και γειτονικά φυτά. Είναι αυτή η σηματοδότηση του σαρκοφάγου φυσικού εχθρού των φυτοφάγων που παρουσιάζει ιδιαίτερο ενδιαφέρον, καθώς έλκονται από το φυτό και στη συνέχεια θα έρθουν και θα κυνηγήσουν τον φυτοφάγο εχθρό του φυτού, μειώνοντας έτσι τα φυτοφάγα αρπακτικά του φυτού.
Ένα συγκεκριμένο πείραμα στο οποίο αυτό έγινε εμφανές ήταν η κατανόηση του τριτροφικού συστήματος μεταξύ του φυτού φασολιού λίμα, του ακάρεου αράχνης με δύο κηλίδες και του σαρκοφάγου ακάρεου. Εδώ οι πειραματιστές παρατήρησαν μια αύξηση των HIPV όταν το φυτό φασολιών λίμα θηρεύτηκε από το ακάρεα αράχνης με δύο κηλίδες. Στη συνέχεια, όταν εισήχθη το σαρκοφάγο άκαρι, είχε αυξημένη αποτελεσματικότητα αναζήτησης θηραμάτων και συνολική έλξη προς το φυτό φασολιών λίμα, ακόμη και όταν αφαιρέθηκε το ακάρεο με δύο κηλίδες, αλλά τα HIPV παρέμειναν υψηλά.
Υγεία, μαγειρική και διατροφή
μικρογραφία| Κονσερβοποιημένα φασόλια λίμα Τα φασόλια λίμα, όπως και πολλά άλλα όσπρια, είναι μια καλή πηγή διαιτητικών ινών και μια ουσιαστικά χωρίς λιπαρά πηγή πρωτεΐνης υψηλής ποιότητας.
Τα φασόλια λίμα περιέχουν τόσο διαλυτές φυτικές ίνες, οι οποίες βοηθούν στη ρύθμιση των επιπέδων σακχάρου στο αίμα και μειώνουν τη χοληστερόλη, όσο και αδιάλυτες φυτικές ίνες, οι οποίες βοηθούν στην πρόληψη της δυσκοιλιότητας, των πεπτικών διαταραχών, του συνδρόμου ευερέθιστου εντέρου και της εκκολπωματίτιδας.
Το πιο άφθονο μεταλλικό στοιχείο στο ακατέργαστο φασόλι λίμα είναι το κάλιο, ακολουθούμενο από το ασβέστιο, τον φώσφορο, το μαγνήσιο, το νάτριο και τον σίδηρο. Όταν τα φασόλια λίμα βλασταίνουν, υπάρχει αυξημένη βιοδιαθεσιμότητα ασβεστίου και φωσφόρου. Επιπλέον, είναι μια καλή πηγή βιταμίνης Β-6.
Κίνδυνοι υγείας
Όπως πολλά φασόλια, τα ωμά φασόλια λίμα είναι τοξικά (περιέχουν π.χ. φυτοαιμοσυγκολλητίνη) εάν δεν βραστούν για τουλάχιστον 10 λεπτά. Ωστόσο, τα φασόλια σε κονσέρβα μπορούν να καταναλωθούν χωρίς να χρειαστεί να βράσουν πρώτα, καθώς είναι προμαγειρεμένα.
Το φασόλι λίμα μπορεί να περιέχει αντιθρεπτικά συστατικά όπως φυτικά οξέα, σαπωνίνη, οξαλικό, τανίνη και αναστολέα θρυψίνης. Αυτά αναστέλλουν την απορρόφηση των θρεπτικών ουσιών στα ζώα και μπορούν να προκαλέσουν βλάβη σε ορισμένα όργανα. Εκτός από το βράσιμο, οι μέθοδοι ψησίματος, μαγειρέματος υπό πίεση, εμποτισμού και βλάστησης μπορούν επίσης να μειώσουν σημαντικά τα αντιθρεπτικά συστατικά.
Σάκχαρο αίματος
Η υψηλή περιεκτικότητα σε φυτικές ίνες στα φασόλια λίμα εμποδίζει τα επίπεδα σακχάρου στο αίμα να αυξηθούν πολύ γρήγορα μετά την κατανάλωση τους λόγω της παρουσίας αυτών των μεγάλων ποσοτήτων ενώσεων που επιβραδύνουν την απορρόφηση στα φασόλια και της υψηλής περιεκτικότητας σε διαλυτές ίνες. Οι διαλυτές φυτικές ίνες απορροφούν νερό στο στομάχι, σχηματίζοντας ένα τζελ που επιβραδύνει την απορρόφηση των υδατανθράκων του φασολιού. Ως εκ τούτου, μπορούν να βοηθήσουν στην εξισορρόπηση των επιπέδων σακχάρου στο αίμα, ενώ παρέχουν σταθερή, βραδείας καύσης ενέργεια, γεγονός που τα καθιστά καλή επιλογή για άτομα με διαβήτη που υποφέρουν από αντίσταση στην ινσουλίνη.
Εξωτερικοί σύνδεσμοι
Κατηγορία:Φασίολος Κατηγορία:Όσπρια
Ονορέ ντε Μπαλζάκ
Έφερε εις πέρας ένα μνημειώδες έργο, την Ανθρώπινη Κωμωδία, μία συνεκτική συλλογή αρκετών μυθιστορημάτων που φιλοδοξούν να περιγράψουν σχεδόν εξαντλητικά τη γαλλική κοινωνία της εποχής του.
Βιογραφία
Γεννήθηκε στην Τουρ με καταγωγή από αστική οικογένεια της εποχής. To 1814 εγκαταστάθηκε στο Παρίσι, ενώ σε ηλικία 17 ετών άρχισε σπουδές νομικής στη Σορβόννη. Το 1819, απέκτησε το πτυχίο του baccalauréat και εργάστηκε για ένα διάστημα ως βοηθός σε δικηγορικό γραφείο, ωστόσο τελικά δεν ακολούθησε το επάγγελμα του συμβολαιογράφου, αλλά αφοσιώθηκε στη λογοτεχνία. Εγκατέλειψε το πατρικό του σπίτι για να μείνει μόνος σε μια φτωχική σοφίτα και να αφιερωθεί στη συγγραφή φιλοσοφικών δοκιμίων, μυθιστορημάτων σε μορφή επιστολών ή τραγωδιών. Μέχρι το 1822 ο Μπαλζάκ ήταν ήδη δημιουργός αρκετών έργων – για τα οποία χρησιμοποιούσε και αρκετά ψευδώνυμα – που δεν γίνονταν όμως ευρύτερα αποδεκτά.
Έργο
Ο Μπαλζάκ υπήρξε ένας από τους πολυγραφότερους συγγραφείς όλων των εποχών, δημιουργός 2.504 ηρώων μέσα από τα βιβλία του. Η μέθοδος εργασίας του παρουσιάζει επίσης αξιοσημείωτο ενδιαφέρον. Εργαζόταν περίπου 15 ώρες ημερησίως, καταναλώνοντας μεγάλες ποσότητες καφέ για να διατηρεί τη διαύγειά του. Κατά τη διαδικασία εκτύπωσης των έργων του στο τυπογραφείο, πραγματοποιούσε αλλεπάλληλες διορθώσεις ή ακόμα και αλλαγές. thumb|right|160px|Μνημείο προς τιμή του Μπαλζάκ στο [[Κοιμητήριο του Περ-Λασαίζ|Κοιμητήριο Περ-Λασαίζ.]] Στο Παρίσι, πόλη 2.000.000 κατοίκων, δοκιμασμένη από αλλεπάλληλες πολιτικές και κοινωνικές ανακατατάξεις, η συγγραφή μπορούσε να προσφέρει χρήματα, δόξα, εξουσία. Στη γαλλική, πρώτη μεταξύ των γλωσσών, ενισχυμένη με το σφρίγος των νέων ιδεών του μετεπαναστατικού κόσμου, οι επιφυλλίδες είχαν απήχηση στο πλατύ κοινό. Χρειάστηκαν όμως αρκετά χρόνια ακατάβλητης προσπάθειας, γράφοντας μυθιστορήματα της σειράς χωρίς να υπογράφει ωσότου αγγίξει την επιτυχία. Στον σκληρό ανταγωνισμό, όπου όλα τα ρομαντικά θέματα είχαν αξιοποιηθεί, απέδωσε συστηματικά μια ολόκληρη κοινωνία, τους νόμους και τους αδυσώπητους μηχανισμούς της: χαρακτήρες από τον επιχειρηματικό, δημοσιογραφικό, καλλιτεχνικό κόσμο, άντρες και γυναίκες της αριστοκρατίας, παιδιά του δρόμου, παπάδες και γιατροί που εξομολογούν τις αμαρτίες του πνεύματος και της σάρκας, στη μεγαλούπολη ή στην επαρχία, διαπλέκονται μεταξύ τους σ' άπειρους συνδυασμούς, αναλώνουν καθένας τη ζωή του στην ένταση των παθών. Επί 20 χρόνια, ως τον αιφνίδιο θάνατό του στο αποκορύφωμα της δόξας του, έγραψε συνολικά 91 μυθιστορήματα, 30 νουβέλες, 5 θεατρικά έργα: άμεσα, επίκαιρα, αποτελεσματικά, έπεισαν τους αναγνώστες, που πολλαπλασίαζαν τις πωλήσεις των εφημερίδων. Κι όλα αυτά σε χρονικό διάστημα 25 περίπου ετών.
Τα θέματά του κρίθηκαν συχνά υπερβολικά, προσβλητικά για τα χρηστά ήθη: η απουσία του καλού φάνταζε περισσότερο ακόμη καθώς προέκυπτε άδηλα από τα γεγονότα. Για ένα διάστημα τα έργα του θεωρούνταν εμπορικά, ελαφρά κι υποδεέστερης σημασίας. Σήμερα θεωρείται ένας από τους μείζονες συγγραφείς της παγκόσμιας λογοτεχνίας. Η Ανθρώπινη Κωμωδία (La Comedie Humaine), θεωρείται άξια εκπρόσωπος του λογοτεχνικού ρεαλισμού, βαθιά και με ζωντανά χρώματα τοιχογραφία, που περιγράφει ανθρώπινους χαρακτήρες κι αδυναμίες που ξεπερνούν την εποχή του. Πιστεύεται πως επέλεξε τον τίτλο του σε αντιδιαστολή με το έργο του Δάντη Θεία Κωμωδία.
Ανθρώπινη κωμωδία
Η Ανθρώπινη κωμωδία αποτελεί το σύνολο 91 ολοκληρωμένων και 48 ημιτελών έργων του Μπαλζάκ, μεταξύ των οποίων νουβέλες, μυθιστορήματα και πραγματείες. Δεν περιέχονται ωστόσο τα θεατρικά του έργα ή οι κωμικές ιστορίες Contes drôlatiques (1832-37). Στόχος του στην «Ανθρώπινη Κωμωδία» ήταν να παραθέσει μια σφαιρική άποψη της γαλλικής κοινωνίας, από τη στιγμή που εκδηλώθηκε η Γαλλική Επανάσταση έως τη σύγχρονη εποχή του. Στον πρόλογο αυτού του έργου που συνέγραψε το 1842 η φιλοσοφία του συνοψίζεται στην άποψή του, ότι, όπως οι περιβαλλοντικές διαφορές και η κληρονομικότητα ευθύνονται για την ύπαρξη διαφόρων ειδών στο ζωικό βασίλειο, έτσι και οι ποικίλες κοινωνικές πιέσεις ευθύνονται για τις διαφορές ανάμεσα στα ανθρώπινα όντα.
Εργογραφία
Études de mœurs (Σπουδές των ηθών): Études philosophiques (Φιλοσοφικές σπουδές)
Études analytiques (αναλυτικές σπουδές)
Μεταθανάτια
Αναφορές
Οι Χωριάτες είναι το έργο που επαίνεσε ο Ούγγρος φιλόσοφος Γκέοργκ Λούκατς και σύμφωνα με τον γαμπρό του Μαρξ, Πωλ Λαφάργκ, ο συγγραφέας του Κεφαλαίου ήθελε να γράψει ένα εκτενές δοκίμιο για το πεζογραφικό έργο του Μπαλζάκ.
Εξωτερικοί σύνδεσμοι
Κατηγορία:Γάλλοι μυθιστοριογράφοι Κατηγορία:Ρεαλισμός (λογοτεχνία)
Ηλίας Βρεττός
Ο Ηλίας Βρεττός (πραγματικό όνομα: Ηλίας Καραβασίλης, Αθήνα, 2 Σεπτεμβρίου 1983) είναι Έλληνας τραγουδιστής.
Έχει υπάρξει δύο φορές υποψήφιος στα βραβεία Mad Video Music Awards και συνολικά εξέδωσε 5 άλμπουμ, 8 σινγκλ και EP και 2 άλλα τραγούδια. Συμμετείχε στην εκπομπή Eurostar της ΕΡΤ (για την επιλογή του τραγουδιού που θα εκπροσωπούσε την Ελλάδα στην Eurovision το 2004). Κατά καιρούς έχει συνεργαστεί με μεγάλα ονόματα του ελληνικού τραγουδιού, όπως Σταμάτης Γονίδης, Έλλη Κοκκίνου, Γιώργος Τσαλίκης, Νατάσα Θεοδωρίδου και Νίκος Μακρόπουλος, ενώ έχει εμφανιστεί και σε διάφορα γνωστά νυχτερινά κέντρα της Αθήνας.
Ανήκει στο δυναμικό της Panik Platinum.
Πρώτα χρόνια και ενασχόληση με τον αθλητισμό
Γεννήθηκε το 1983 στην Αθήνα, γιος της Χαρίκλειας και του Ευάγγελου Καραβασίλη. Η μητέρα του κατάγεται από την Κύμη. Μεγάλωσε στο Παλαιό Φάληρο και από τα πρώτα χρόνια του Δημοτικού άρχισε να ασχολείται με τη κολύμβηση και εν συνεχεία με την υδατοσφαίριση σε επίπεδο πρωταθλητισμού, καθώς ανήκε στο δυναμικό του Αθλητικού Ομίλου Παλαιού Φαλήρου.
Πρώτα μουσικά βήματα, Eurostar και χορός
Ωστόσο, είχε από πολύ μικρός κλίση προς τη μουσική και πριν γίνει δέκα ετών ζήτησε από τους γονείς του να εγγραφεί στο Εθνικό Ωδείο, όπου παρακολούθησε μαθήματα κλασικής κιθάρας, θεωρίας της μουσικής και σολφέζ.
Το 2004, η μητέρα του τον δήλωσε εν αγνοία του στον διαγωνισμό "Eurostar" της ΕΡΤ για την επιλογή του εκπρόσωπου της Ελλάδας στον διαγωνισμό τραγουδιού της Eurovision εκείνης της χρονιάς. Ο Ηλίας προκρίθηκε στους 8 φιναλίστ, αλλά δεν έγινε γνωστός από το Eurostar καθώς δεν είχε πολύ τηλεθέαση. Τελικά για την ελληνική συμμετοχή στη Eurovision επιλέχτηκε από την κρατική τηλεόραση ο Σάκης Ρουβάς με απευθείας ανάθεση. Η γνωριμία του με τον παραγωγό Σωκράτη Σουμέλα, μέλος της κριτικής επιτροπής του Eurostar ήταν καταλυτική, καθώς εκείνος ήταν που τον παρότρυνε να ασχοληθεί επαγγελματικά με το τραγούδι. Τον Ιανουάριο του 2009 κυκλοφόρησε ο πρώτος του προσωπικός δίσκος, με τίτλο "Κάνει Μοναξιά".
Το 2012 έλαβε μέρος στο ελληνικό Dancing with the Stars με παρτενέρ τη χορεύτρια-χορογράφο Κλώντια-Άννα Στόγια. Κατάφερε να προκριθεί στον τελικό, τον οποίο παρακολούθησαν πάνω από 6 εκατομμύρια τηλεθεατές στην Ελλάδα, και ήρθε 2ος.
Σπουδές
Σπούδασε στο Οικονομικό Πανεπιστήμιο Αθηνών.
Τραυματισμός σε τροχαίο
Την Καθαρά Δευτέρα του 2018, τραυματίστηκε σοβαρά σε τροχαίο ατύχημα στην Παραλιακή Οδό (Λεωφόρο Ποσειδώνος). Η είδηση έλαβε πανελλαδική κάλυψη από τα ΜΜΕ και προκάλεσε συγκίνηση με μηνύματα συμπαράστασης προς τον τραγουδιστή στα κοινωνικά δίκτυα. Ο ίδιος απέδωσε τη σωτηρία του από το σοβαρό τροχαίο στην Αγία Φιλοθέη την Αθηναία, καθώς το συμβάν έγινε την ημέρα της γιορτής της (19 Φεβρουαρίου). Έπειτα από νοσηλεία αρκετών μηνών στο Γενικό Κρατικό Νίκαιας και την υποβολή του σε χειρουργικές επεμβάσεις και φυσικοθεραπείες, κατάφερε να αναρρώσει και επέστρεψε στην πίστα σε νυχτερινό κέντρο της Καρδίτσας τον Ιούλιο του 2018, σχεδόν έξι μήνες μετά.
Επάνοδος
Μετά την αποθεραπεία του, επέστρεψε στις πίστες και στη δισκογραφία. Το 2018, κυκλοφόρησε ο πέμπτος προσωπικός του δίσκος, με τίτλο "Σωστό Μου Λάθος" από την Panik Platinum.
Προσωπική ζωή
Την 1η Σεπτεμβρίου 2022, παντρεύτηκε τη γυμνάστρια Αναστασία Δεληγιάννη στη Κύμη, έπειτα από 3,5 χρόνια σχέσης.
Παραπομπές
Κατηγορία:Έλληνες άνδρες τραγουδιστές Κατηγορία:Έλληνες τραγουδιστές ποπ Κατηγορία:Έλληνες μουσικοί Κατηγορία:Λαϊκοί τραγουδιστές
Γιώργος Μπόμπολας
Βιογραφία
Γεννήθηκε στον Πειραιά με καταγωγή από τη Μεσσηνία και τη Λακωνία. Ο πατέρας του ήταν αντάρτης του Ελληνικού Λαϊκού Απελευθερωτικού Στρατού και πολέμησε στην Εθνική Αντίσταση. Ο ίδιος ο Μπόμπολας συνελήφθη σε ηλικία 14 ετών από τους Γερμανούς επειδή έγραφε συνθήματα υπέρ της Αντίστασης σε τοίχους στην Καστέλλα. Συνέχισε τη δράση του ως μέλος της ΕΠΟΝ. Αργότερα σπούδασε πολιτικός μηχανικός στο Εθνικό Μετσόβιο Πολυτεχνείο και αναζήτησε δουλειά στο υπουργείο Δημοσίων Έργων χωρίς αποτέλεσμα, καθώς είχε φακελωθεί ως κομμουνιστής. Έτσι στράφηκε στον ιδιωτικό τομέα και ίδρυσε την κατασκευαστική εταιρεία «Τεχνοδομή» με βασικό συνέταιρο τον μετέπειτα υπουργό Δημοσίων Έργων Ευάγγελο Κουλουμπή.
Μεταπολιτευτικά οι δραστηριότητές του συγκεντρώνονταν, κατά κύριο λόγο, στις κατασκευές, την ενέργεια και τα μέσα μαζικής ενημέρωσης, με όχημα δύο εταιρείες:
Επιπλέον κατείχε ποσοστό του Καζίνο της Πάρνηθας, καθώς και ποσοστά στην Αττική Οδό και τα ορυχεία χρυσού στη Χαλκιδική.
Τη δεκαετία του 1980 κατηγορήθηκε ως πράκτορας των σοβιετικών μυστικών υπηρεσιών (Κα-Γκε-Μπε), αρχικά από τον Παύλο Αναστασιάδη, ανταποκριτή στην Ελλάδα της βρετανικής εφημερίδας Daily Telegraph, και έπειτα και από το περιοδικό Economist.
Ο Γιώργος Μπόμπολας, με δικηγόρο τον Στάθη Αλεξανδρή (υπουργό του Ανδρέα Παπανδρέου), ξεκίνησε δικαστικό αγώνα και δικαιώθηκε, καθώς ο Αναστασιάδης καταδικάστηκε για συκοφαντική δυσφήμηση από την ελληνική Δικαιοσύνη, ενώ ο Economist υποχρεώθηκε από τη βρετανική Δικαιοσύνη να πληρώσει χρηματική αποζημίωση και να ζητήσει συγγνώμη από τον Μπόμπολα.
Απεβίωσε στις 11 Απριλίου 2023, στο ιδιωτικό νοσοκομείο «Ιασώ», από επιπλοκές κατάγματος στο ισχίο.
Εξωτερικοί σύνδεσμοι
Κατηγορία:Έλληνες επιχειρηματίες Κατηγορία:Έλληνες εκδότες
Ιστορία της Θεσσαλίας
Η Ιστορία της Θεσσαλίας καλύπτει όλη τη χρονική περίοδο από τα προϊστορικά χρόνια μέχρι σήμερα. Η Θεσσαλία ταυτίζεται με την ομώνυμη πεδιάδα που δημιουργήθηκε από τον ποταμό Πηνειό και περιβάλλεται από τα βουνά, το ψηλότερο στα δυτικά η Πίνδος χωρίζει τη Θεσσαλία από τη γειτονική Ήπειρο. Τα περάσματα στην Πόρτα και το Μέτσοβο είναι τα μοναδικά που χωρίζουν τα δυο διαμερίσματα, στα νότια τα στενά των Θερμοπυλών συνδέουν τη Θεσσαλία με τη νότια Ελλάδα, στα βόρεια συνορεύει με τη Μακεδονία.
Προϊστορία
Η πρώτη ένδειξη για ύπαρξη κατοίκων στη Θεσσαλία εμφανίζεται στα τέλη της Παλαιολιθικής εποχής, στις αρχές της Νεολιθικής ο πληθυσμός παρουσιάζει μεγάλη έκρηξη. Περισσότερες από 400 οχυρωμένες θέσεις καταγράφονται εκείνη την περίοδο, η σημαντικότερη είναι το Σέσκλο Μαγνησίας. Τη Μυκηναϊκή εποχή η σημαντικότερη εγκατάσταση ήταν η Ιωλκός που δημιούργησε τους μετέπειτα θρύλους για τον Ιάσονα και τους Αργοναύτες.
Μια διακριτή Θεσσαλική φυλή δημιουργήθηκε τον 9ο αιώνα π.χ. με κατοίκους που προήλθαν από ανάμειξη του τοπικού πληθυσμού με μετανάστες από την Ήπειρο, ζούσαν στην περιοχή της Πελασγιώτιδας με πρωτεύουσα τις Φερές. Με κέντρο τις Φέρες επεκτάθηκαν στην πεδιάδα του Πηνειού και στην παραλία του Μαλιακού. Οι αρχαίοι Θεσσαλοί ήταν Αιολείς και μιλούσαν τα Αιολικά. Στα τέλη του 7ου αιώνα κατέκτησαν τους περίοικους και την Ανθήλη που την έκαναν το κέντρο της τοπικής Αμφικτυονίας. Οι Θεσσαλοί συμμετείχαν στη Δελφική Αμφικτυονία με σημαντική συμβολή αφού παρείχαν 14 - 24 ιερομνήμονες στο Συμβούλιο με πρόεδρο την Πύθια. Όταν ξέσπασε ο Πρώτος Ιερός Πόλεμος (595 - 585 π.χ.) οι Θεσσαλοί επεκτάθηκαν νότια, κατακτήθηκαν οι Φωκείς αλλά μετά τη μάχη στην Υάμπολις στα μέσα του 6ου αιώνα τους έδιωξαν οι Βοιωτοί.
Αρχαία Ελλάδα
Το δεύτερο μισό του 7ου αιώνα π.χ. η Θεσσαλία έγινε ο τόπος καταγωγής των μεγαλύτερων αριστοκρατικών οικογενειών στον Ελληνικό χώρο, το κύριο χαρακτηριστικό των Θεσσαλών αρχόντων ήταν οι τεράστιες εκτάσεις γης που απασχολούσαν πολλούς δούλους. Οι σημαντικότερες οικογένειες ήταν: οι Αλευάδαι στη Λάρισα, οι Αντιοχίδες ή Εχεκρατίδες στα Φάρσαλα με γενάρχη τον ταγό Αντίοχο Εχεκρατίδα, και οι Σκοπάδες που ήταν κλάδος των Αλευάδων στην Κραννώνα, με πρώτο άρχοντα τον Σκόπα του Κρέοντα. Οι αρχηγοί των φυλών είχαν συχνά τον τίτλο του "βασιλιά". Ο πρώτος σπουδαίος Θεσσαλός που ένωσε όλες τις φυλές σε ένα βασίλειο ήταν ο Αλεύας ο Πυρρός (7ος αι. π.Χ.), δημιούργησε τη "Θεσσαλική τετραρχία" που συνδέθηκε με "κλήρους γης", κάθε κλήρος απασχολούσε 40 ιππείς και 80 πεζούς. Το αξίωμα "Ταγός" σύμφωνα με την επικρατούσα άποψη ήταν το ανώτερο στη Θεσσαλική αριστοκρατία και ισοδυναμούσε με αυτό του βασιλιά αλλά οι πρόσφατες έρευνες έδειξαν ότι στην κορυφή βρισκόταν ο "Τετράρχης". Οι Πέρσες επιτέθηκαν στη Θεσσαλία το καλοκαίρι του 480 π.χ., ο Ελληνικός στρατός που βρισκόταν στην Κοιλάδα των Τεμπών οπισθοχώρησε και άφησε ελεύθερο τον δρόμο στους Πέρσες που κατέλαβαν εύκολα την πεδιάδα. Οι Αλευάδες έγιναν υπηρέτες των Περσών. Όταν ξέσπασε ο Πελοποννησιακός Πόλεμος οι Θεσσαλοί υποστήριξαν την Αθήνα, σπάνια επέτρεπαν στους Σπαρτιάτες να περάσουν από τα εδάφη τους, μοναδική εξαίρεση ο στρατηγός Βρασίδας. Τον 4ο αιώνα ο Ιάσων ο Φεραίος που καταγόταν από άλλη ευγενή οικογένεια με έδρα τις Φέρες ανέτρεψε τους Αλευάδες και αναδείχτηκε σε σημαντική στρατιωτική φυσιογνωμία πριν την κατάκτηση της Θεσσαλίας από τον Φίλιππο Β΄ και τους Μακεδόνες. Η Θεσσαλία κατακτήθηκε τον 2ο αιώνα π.χ. από τη Ρωμαϊκή Δημοκρατία μαζί με την υπόλοιπη Ελλάδα.
Ρωμαϊκή Αυτοκρατορία
Το 27 π.χ. η Θεσσαλία έγινε τμήμα της Ρωμαϊκής επαρχίας της Αχαΐας με πρωτεύουσα την Κόρινθο. Ο Αντωνίνος ο Ευσεβής τη διαχώρισε από την Αχαΐα και τη μετέφερε στην επαρχία της Μακεδονίας, αργότερα έγινε ανεξάρτητη επαρχία. Ο Διοκλητιανός και οι διάδοχοι του δημιούργησαν ένα νέο διοικητικό σύστημα, η Θεσσαλία μεταφέρθηκε στη Διοίκηση Μακεδονίας που κυβερνήθηκε από την Υπαρχία Ιλλυρικού. Με τη διαίρεση της Ρωμαϊκής Αυτοκρατορίας σε Ανατολική και Δυτική η Θεσσαλία περιήλθε στην Ανατολική ή Βυζαντινή Αυτοκρατορία.
Η θέση της Θεσσαλίας μακριά από τα σύνορα της αυτοκρατορίας και με σημαντικές ελλείψεις σε οχυρώσεις την έκανε από τον 6ο αιώνα ευάλωτη σε βαρβαρικές επιδρομές. Τη διετία 395 - 397 το μεγαλύτερο τμήμα της Θεσσαλίας κατέλαβε ο βασιλιάς των Βησιγότθων Αλάριχος Α΄ μέχρι την εποχή που εκδιώχτηκε από τον Στιλίχων. Ο βασιλιάς των Βανδάλων Γιζέριχος λεηλάτησε την περίοδο 466 - 475 τις Ελληνικές ακτές και οι Οστρογότθοι υπό τον βασιλιά τους Θεοδέμιρο προχώρησαν και κατέλαβαν τη Λάρισα πριν ο Αυτοκράτορας Λέων Α΄ επιτρέψει στον λαό του να εγκατασταθεί στη Μακεδονία. Ο γιος τού Θεοδέμιρου, ο Θεοδώριχος ο Μέγας, επιτέθηκε στη Θεσσαλία (482) αλλά στη συνέχεια οι Οστρογότθοι επέστρεψαν στην Ιταλία (488). Η επαρχία σύμφωνα με τον "Συνέκδημο" είχε τον 6ο αιώνα 16 πόλεις στις οποίες εκτός από την πρωτεύουσα Λάρισα ανήκαν : η Δημητριάδα, οι Φθιώτιδες Θήβες, η Εχίνος, η Λαμία, η Υπάτη, οι Γόμφοι Τρικάλων, η Διοκλητιανούπολις Θράκης, τα Φάρσαλα και τα νησιά Σκιάθος και Σκόπελος.
Εγκατάσταση Σλάβων
Από την εποχή του Ιουστίνου Α΄ τα αυτοκρατορικά σύνορα στον Δούναβη δέχτηκαν σκληρές επιθέσεις Σλάβων αλλά η ηπειρωτική Ελλάδα επηρεάστηκε σε μικρότερο βαθμό. Οι Ούννοι λεηλάτησαν τη Θεσσαλία, πέρασαν τις οχυρωμένες Θερμοπύλες και επιτέθηκαν στη Στερεά Ελλάδα. Ο Ιουστινιανός Α´ προσπάθησε να προστατεύσει την περιοχή με ισχυρές οχυρώσεις και με μόνιμη φρουρά στις Θερμοπύλες, η περιοχή δέχτηκε ξανά επίθεση από την Τουρκική φυλή των Τουρκιγκούρ που σταμάτησαν στις Θερμοπύλες. Η αυτοκρατορική διοίκηση παρά τις επιδρομές λειτουργούσε κανονικά και η παραδοσιακή δημόσια ζωή δεν άλλαξε μέχρι τα τέλη της βασιλείας του Ιουστίνου Β΄. Οι βαρβαρικές επιδρομές, οι δυο μεγάλοι σεισμοί (522, 552) και η Πανώλη του Ιουστινιανού (541 - 544) οδήγησαν σε σημαντική μείωση του πληθυσμού.
Η Ελληνική χερσόνησος βρέθηκε εκτεθειμένη από το 578 σε μεγάλο κίνδυνο από τις Σλαβικές επιδρομές, ξεκίνησαν το 581 και οι Σλάβοι φαίνεται ότι παρέμειναν στην Ελλάδα μέχρι το 584. Η Βυζαντινή Αυτοκρατορία βρέθηκε σε αιματηρούς πολέμους με την Αυτοκρατορία των Σασσανιδών στα ανατολικά και τους Άβαρους στα βόρεια. Όταν δολοφονήθηκε ο αυτοκράτορας Μαυρίκιος (602) και ξέσπασε ο Μεγάλος Βυζαντινό-περσικός πόλεμος τα βόρεια σύνορα του Δούναβη βρέθηκαν εκτεθειμένα στις επιδρομές των Σλάβων. Οι Σλάβοι στα τέλη του 6ου και στις αρχές του 7ου αιώνα εγκαταστάθηκαν περισσότερο στην Πελοπόννησο και τη Μακεδονία χωρίς να επηρεάσουν τις οχυρωμένες πόλεις στην κεντρική Ελλάδα. Τις πρώτες δεκαετίες του 7ου αιώνα ξεκίνησαν ωστόσο σκληρές επιδρομές στην κεντρική Ελλάδα ερημώνοντας τη Θεσσαλία και τις Σποράδες. Οι πέντε από τις μεγάλες πόλεις της Θεσσαλίας εξαφανίστηκαν από τις πηγές τον 7ο αιώνα και οι Σλάβοι εγκαταστάθηκαν στα βόρεια τμήματα της περιοχής. Ο αυτοκράτορας Κώνστας Β΄ ανέλαβε εκστρατεία στις ακτές του βόρειου Αιγαίου και μπόρεσε να φέρει προσωρινά την ειρήνη στην περιοχή. Ακολούθησε η μεγάλη πολιορκία της Θεσσαλονίκης από τη Σλαβική φυλή των Βελεγιζίτων (676 - 678), σύμφωνα με τα "Θαύματα του Αγίου Δημητρίου" εγκαταστάθηκαν στη Δημητριάδα Μαγνησίας και στις Φθιώτιδες Θήβες.